पाएं अपने शहर की ताज़ा ख़बरें और फ्री ई-पेपरडाउनलोड करें
जिला प्रशासन का दावा हाेने के साथ ही नियमित आंकड़े जारी किए जा रहे हैं कि जेएलएन अस्पताल में नियमित ऑक्सीजन सिलेंडर की आपूर्ति की जा रही है। मरीजाें के भर्ती के अनुसार वहां ऑक्सीजन सिलेंडर सप्लाई हाे रहे हैं। जेएलएन में ऑक्सीजन सिलेंडर की कमी नहीं है। दूसरी ओर जेएलएन की ओपीडी में मरीजाें की जांच कर भर्ती के लिए बैठे कई रेजीडेंट इन दिनाें मरीजाें के टिकट पर परिजन से जबरन लिखवा रहे हैं कि यहां ऑक्सीजन की अनुपलब्धा यानी कमी चल रही है। ऐसे में हम मरीज काे अपनी रिस्क पर भर्ती कर रहे हैं।
जब जेएलएन में नियमित सुबह से शाम तक पर्वतपुरा बाइपास, गेगल, सिलाेरा व जयपुर से ऑक्सीजन सिलेंडर के ट्रक आ रहे है। सभी दावे कर रहे हैं कि सिलेंडर पर्याप्त मात्रा में जेएलएन में आ रहे हैं ताे फिर मरीजाें से किस आधार पर भर्ती टिकट पर लिखवाया जा रहा है। मरीजाें के परिजन का कहना है कि कहीं यहां से सिलेंडर इधर से उधर ताे नहीं हाे रहे हैं। जब सिलेंडर पूरे आ रहे हैं ताे कमी के बारे में यहां की टीम क्याें कह रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn